**Ministru kabineta rīkojuma projekta**

 **“Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda (turpmāk – ES fondi) 2014.–2020.gada plānošanas perioda darbības programma “Izaugsme un nodarbinātība” (turpmāk – darbības programma) ir apstiprināta ar Ministru kabineta (turpmāk – MK) 2015.gada 4.februāra rīkojumu Nr.62 “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība””. Darbības programma izstrādāta saskaņā ar Eiropas Parlamenta un Padomes 2013.gada 17.decembra regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr. 1083/2006 (turpmāk – Regula Nr. 1303/2013), un saskaņā ar Regulas Nr. 1303/2013 30.panta 1. un 2.punktu dalībvalstij ir tiesības iesniegt Eiropas Komisijai (turpmāk – EK) pienācīgi pamatotu prasību veikt grozījumus darbības programmā, par kuriem EK attiecīgi nepieciešamības gadījumā sniedz savus apsvērumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Galvenokārt grozījumi darbības programmā ierosināti pēc nacionālā līmenī panāktām vienošanām par nozīmīgu ES fondu 2007.–2013.gada plānošanas periodā nepabeigtu projektu īstenošanu ES fondu 2014.–2020.gada plānošanas perioda specifiskā atbalsta mērķu (turpmāk – SAM) ietvaros – “Vēsturiski piesārņoto vietu “Inčukalna sērskābā gudrona dīķi” sanācija” un “VSIA “Paula Stradiņa klīniskā universitātes slimnīca” A korpusa otrās kārtas attīstība”, lai sasniegtu plānotos rezultātus un nezaudētu līdz šim projektos ieguldītos ES fondu un valsts budžeta līdzekļus.Vides aizsardzības un reģionālās attīstības ministrija (turpmāk – VARAM) paredzējusi izveidot jaunu 5.6.3.SAM “Vēsturiski piesārņoto vietu “Inčukalna sērskābā gudrona dīķi” sanācija”, attiecīgi paredzot izmaiņas 5.prioritārā virziena aprakstā un SAM/pasākumu finansēšanā.Veselības ministrija (turpmāk – VM), tai skaitā, ņemot vērā Pasaules bankas pētījuma rezultātus 9.3.2.SAM “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” ietvaros paredz lielā projekta “VSIA “Paula Stradiņa klīniskā universitātes slimnīca” A korpusa otrās kārtas attīstība” īstenošanu, veicot attiecīgas izmaiņas 9.prioritārā virzienā, kā arī saistītajos rādītājos.Vienlaikus, turpinot darbu pie ES fondu 2014.–2020.gada plānošanas perioda ieviešanas, ES fondu īstenošanā iesaistītās atbildīgās iestādes ir identificējušas vēl papildu grozījumus, kurus nepieciešams iestrādāt darbības programmā sekmīgai ES fondu 2014.–2020.gada plānošanas perioda ieviešanai:1. Darbības programma papildināta ar jauniem iznākuma rādītājiem atkritumu apsaimniekošanas un vides monitoringa jomās, lai nodrošinātu, ka rādītāji aptver visus SAM ietvaros plānotos pasākumus.
2. Precizētas rādītāju vērtības vairākos SAM satiksmes (elektromobilitāte, ceļu infrastruktūra, dzelzceļa infrastruktūra) un energoefektivitātes jomās, ņemot vērā veiktus izvērtējumus, kas paredz izmaiņas investīciju stratēģijā, būtiskas izmaiņas nozares prasībās, kas ietekmē izmaksas rādītāju sasniegšanai, kā arī izmaiņas statistikas rādītājos un rādītāju aprēķina metodoloģijā.
3. Paplašinātas atbalstāmās darbības, paredzot darbības ostu kuģošanas ceļu uzlabošanai, vienlaikus precizējot attiecīgā SAM rādītāju, tai skaitā, ņemot vērā, ka SAM, kas paredz investīcijas lielajās ostās rezultāta rādītāja (laika apstākļu ietekmētās kuģu dīkstāves samazinājums) redakcija un sasniedzamās vērtības attiecināmas uz tām ostām, kuras projekta/-u rezultātā plāno samazināt laika apstākļu ietekmētās kuģu dīkstāves. Tāpat paplašinātas atbalstāmās darbības 3.prioritārā virziena ietvaros publisko pakalpojumu efektivitātes uzlabošanai.
4. Svītrots 5 milj. *euro* ierobežojums investīciju apjomam maza mēroga infrastruktūras objektos, ņemot vērā, ka attiecīgas izmaiņas ierosinātas EK regulējumā.
5. Samazināts snieguma ietvara finanšu mērķa starpposma vērtības 8. un 9.prioritārā virzienā, ņemot vērā faktisko investīciju progresu VM, Izglītības un zinātnes ministrijas (turpmāk – IZM) un Labklājības ministrijas (turpmāk – LM) pārziņā esošajos SAM.
 |
| 3. | Projekta izstrādē iesaistītās institūcijas | Darbības programmas grozījumu izstrādē iesaistīta VM, VARAM, IZM, LM, Ekonomikas ministrija, Kultūras ministrija, Satiksmes ministrija, Valsts Kanceleja, kā arī tie saskaņoti ar Tieslietu ministriju. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Darbības programma kopumā pozitīvi ietekmē visas tautsaimniecības jomas. Detalizētāki nosacījumi tiks ietverti attiecīgajos MK noteikumos par SAM un pasākumu īstenošanu, kurus skars rīkojuma projektā ietvertie grozījumi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot vai nepieciešamības gadījumā precizējot MK noteikumus par SAM un pasākumu īstenošanu, kurus skars grozījumi darbības programmā.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti  | Vienlaikus ar rīkojuma projektu Finanšu ministrija virzīs arī saistītus grozījumus Partnerības līgumā Eiropas Savienības investīciju fondu 2014.–2020.gada plānošanas periodam (turpmāk – PL), kas izriet no grozījumiem darbības programmā, kā arī ņemot vērā apstiprinātos grozījumus Zemkopības ministrijas pārziņā esošajā programmā “Latvijas lauku attīstības programma 2014.–2020.gadam”.Ņemot vērā darbības programmā ierosinātās izmaiņas, pēc to iesniegšanas un saskaņošanas EK attiecīgas izmaiņas būs veicamas arī MK noteikumos par SAM un pasākumu īstenošanu, kurus skars grozījumi darbības programmā, tai skaitā attiecīgi atbildīgajām institūcijām nepieciešamības gadījumā veicot grozījumus MK noteikumos par šādu SAM un pasākumu īstenošanu:1. MK 2015.gada 14.jūlija noteikumi Nr. 389 “Darbības programmas “Izaugsme un nodarbinātība” 3.4.2.specifiskā atbalsta mērķa “Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās” īstenošanas noteikumi”;
2. MK 2016.gada 8.novembra noteikumi Nr. 718 “Darbības programmas “Izaugsme un nodarbinātība” 9.2.6.specifiskā atbalsta mērķa “Uzlabot ārstniecības un ārstniecības atbalsta personāla kvalifikāciju” īstenošanas noteikumi”;
3. MK 2016.gada 6.septembra noteikumi Nr. 590 “Darbības programmas “Izaugsme un nodarbinātība” 4.1.1.specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” īstenošanas noteikumi”;
4. MK 2015. gada 3.novembra noteikumi Nr. 637 “Darbības programmas “Izaugsme un nodarbinātība” 4.4.1. specifiskā atbalsta mērķa “Attīstīt ETL uzlādes infrastruktūru Latvijā" īstenošanas noteikumi”;
5. MK 2016.gada 26.jūlija noteikumi Nr. 494 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.1.pasākuma “Atkritumu dalītas savākšanas sistēmas attīstība” īstenošanas noteikumi”;
6. MK 2016.gada 30.augusta noteikumi Nr. 588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi”;
7. MK 2016.gada 21.jūnija noteikumi Nr. 403 “Darbības programmas “Izaugsme un nodarbinātība” 5.3.1.specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”;
8. MK 2016.gada 8.marta noteikumi Nr. 150 “Darbības programmas “Izaugsme un nodarbinātība” 5.4.2.specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.1.pasākuma “Bioloģiskās daudzveidības saglabāšanas un ekosistēmu aizsardzības priekšnoteikumi” īstenošanas noteikumi”;
9. MK 2016.gada 29.marta noteikumi Nr. 188 “Darbības programmas “Izaugsme un nodarbinātība” 5.6.1.specifiskā atbalsta mērķa “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”;
10. MK 2016.gada 24.maija noteikumi Nr. 319 “Darbības programmas “Izaugsme un nodarbinātība” 6.1.1.specifiskā atbalsta mērķa “Palielināt lielo ostu drošības līmeni un uzlabot transporta tīkla mobilitāti” īstenošanas noteikumi;
11. MK 2015.gada 19.maija noteikumi Nr. 243 “Darbības programmas “Izaugsme un nodarbinātība” 6.1.5.specifiskā atbalsta mērķa “Valsts galveno autoceļu segu pārbūve, nestspējas palielināšana” īstenošanas noteikumi”;
12. MK 2017.gada 31.janvāra noteikumi Nr. 69 “Darbības programmas “Izaugsme un nodarbinātība” 6.2.1.specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1.pasākuma “Latvijas dzelzceļa tīkla elektrifikācija” īstenošanas noteikumi” (turpmāk – MK noteikumi par 6.2.1.1.pasākuma īstenošanu) (MK sēdes protokollēmuma projekts paredz precizēt MK noteikumus par 6.2.1.1.pasākuma īstenošanu jau pēc šo grozījumu iesniegšanas EK, vienlaikus atceļot MK 2017.gada 31.janvāra sēdes protokollēmuma Nr.5 11§ 2.punktā sākotnēji paredzēto uzdevumu, precizēt MK noteikumus par 6.2.1.1.pasākuma īstenošanu pēc EK lēmuma);
13. MK 2016.gada 9.februāra noteikumi Nr. 101 “Darbības programmas “Izaugsme un nodarbinātība” 6.3.1.specifiskā atbalsta mērķa “Palielināt reģionālo mobilitāti, uzlabojot valsts reģionālo autoceļu kvalitāti” īstenošanas noteikumi”;
14. MK 2016.gada 24.maija MK noteikumi Nr.323 “Darbības programmas “Izaugsme un nodarbinātība” 8.1.2.specifiskā atbalsta mērķa “Uzlabot vispārējās izglītības iestāžu mācību vidi” īstenošanas noteikumi”;
15. MK 2015.gada 11.augusta noteikumi Nr. 468 “Darbības programmas “Izaugsme un nodarbinātība” 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2.pasākuma “Ilgstošo bezdarbnieku aktivizācijas pasākumi” īstenošanas noteikumi”;
16. MK 2015.gada 11.augusta noteikumi Nr. 467 “Darbības programmas “Izaugsme un nodarbinātība” 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”;
17. MK 2016.gada 9.februāra noteikumi Nr. 102 “Darbības programmas “Izaugsme un nodarbinātība” 9.1.4.specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4.pasākuma “Dažādību veicināšana (diskriminācijas novēršana)” īstenošanas noteikumi”;
18. MK 2015.gada 14.aprīļa noteikumi Nr. 193 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma “Profesionāla sociālā darba attīstība pašvaldībās” īstenošanas noteikumi”;
19. MK 2016.gada 9.februāra noteikumi Nr. 91 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.2.pasākuma “Sociālo pakalpojumu atbalsta sistēmas pilnveide” īstenošanas noteikumi”;
20. MK 2015.gada 16.jūnija noteikumi Nr. 313 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi”;
21. MK 2016.gada 8.novembra noteikumi Nr. 718 “Darbības programmas “Izaugsme un nodarbinātība” 9.2.6.specifiskā atbalsta mērķa “Uzlabot ārstniecības un ārstniecības atbalsta personāla kvalifikāciju” īstenošanas noteikumi”;
22. MK 2016.gada 20.decembra noteikumi Nr. 871 “Darbības programmas “Izaugsme un nodarbinātība” 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi”;
23. MK 2015.gada 20.oktobra noteikumi Nr. 600 “Darbības programmas “Izaugsme un nodarbinātība” Eiropas Reģionālās attīstības fonda 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2.pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” īstenošanas noteikumi”;
24. MK 2016.gada 20.decembra noteikumi Nr. 870 “Noteikumi par darbības programmas “Izaugsme un nodarbinātība” 9.3.2.specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu”;

kā arī izstrādājot MK noteikumus par šādu SAM/pasākumu īstenošanu:1. 1.1.1.5. “Atbalsts starptautiskās sadarbības projektiem pētniecībā un inovācijās”;
2. 4.3.1. SAM “Veicināt energoefektivitāti un vietējo AER izmantošanu centralizētajās siltumapgādē”;
3. 5.2.1.3. pasākums “Atkritumu reģenerācijas veicināšana”;
4. 5.6.3. SAM “Vēsturiski piesārņoto vietu sanācija”;
5. 8.2.1. SAM “Samazināt studiju programmu fragmentāciju un stiprināt resursu koplietošanu”;
6. 8.2.2. SAM “Stiprināt augstākās izglītības institūciju akadēmisko personālu stratēģiskās specializācijas jomās”;
7. 8.2.3. SAM “Nodrošināt labāku pārvaldību augstākās izglītības institūcijās”;
8. 9.2.5. SAM “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas”.
 |
| 2. |  Atbildīgā institūcija  | Par PL grozījumu virzību atbildīga Finanšu ministrija.Par MK noteikumiem par SAM un pasākumu īstenošanu – atbilstoši kompetencei par pārziņā esošajiem SAM/pasākumiem VM, VARAM, IZM, LM, Ekonomikas ministrija, Kultūras ministrija, Satiksmes ministrija, Valsts Kanceleja. |
| 3. | Cita informācija | Nav.  |

**Anotācijas V sadaļa – projekts šo jomu neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, publicējot grozījumu priekšlikumu ES fondu 2014.–2020. gada plānošanas perioda uzraudzības komitejas tīmekļa vietnē <https://komitejas.esfondi.lv>, kā arī prezentējot grozījumu priekšlikumu ES fondu 2014.–2020. gada plānošanas perioda uzraudzības komitejas 2016. gada 24. novembra sēdē, un saskaņošanas procesā ES fondu 2014.–2020. gada plānošanas perioda uzraudzības komitejas rakstiskajā procedūrā, kas tika uzsākta 2016. gada 23. decembrī un noslēdzās 2017. gada 3. februārī.  |
| 2. | Sabiedrības līdzdalība projekta izstrādē | Saskaņošanas procesā komentārus par grozījumiem darbības programmā sniedza Latvijas Lielo pilsētu asociācija (turpmāk – LLPA) un Latvijas Pašvaldību savienība (turpmāk – LPS). |
| 3. | Sabiedrības līdzdalības rezultāti | Sabiedrības līdzdalības rezultātā tika panākta vienošanās par LPS par komentāriem attiecībā uz VARAM priekšlikumu par saistībā ar Inčukalna sanācijas projekta īstenošanai nepieciešamajām izmaiņām darbības programmā, kā arī ar LLPA par iespējamiem nepieciešamajiem grozījumiem attiecībā uz investīcijām centralizētajā siltumapgādē |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Vadības likumā noteikto. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav. |

Finanšu ministre D. Reizniece-Ozola

Bērziņa 67083945

Liene.Berzina@fm.gov.lv